**ԱՄՓՈՓԱԹԵՐԹ**Հայաստանի Հանրապետության կառավարության 2022 թվականի սեպտեմբերի 29-ի N1520-Ն որոշման մեջ փոփոխություն կատարելու մասին» Կառավարության որոշման նախագծի վերաբերյալ ստացված առարկությունների և առաջարկությունների

|  |  |  |
| --- | --- | --- |
| **1. Տարածքային կառավարման և ենթակառուցվածքների նախարարություն** | **ԳՍ/15.3/3259** | |
| **03.02.2023թ.** | |
| Առարկություններ չունի: |  |  | |
| **2. Ֆինանսների նախարարություն** | **01/9-2/1983** | |
| **07.02. 2023թ.** | |
| Նախագծով նախատեսվում է սահմանել Սևանա լճում ձկան և խեցգետնի արդյունագործական որսի տարեկան առավելագույն չափաքանակները և արդյունագործական որսի որակի բնութագրերը: Ընդ որում կից հավելվածի 1-ին կետում նախատեսվում է 2023 թվականի համար սիգի ձկնորսության թույլատրելի առավել քանակություն սահմանել 300 տոննա, մինչդեռ 2-րդ կետով կարաս և խեցգետին կենդանատեսակների համար որսի չափաքանակ չի սահմանվել և նշվել է «2023 թվականի համար Սևանա լճում կարաս և խեցգետին կենդանատեսակների համար արդյունագործական որսի չափաքանակ չի սահմանվել»: Սակայն շարադրանքից պարզ չէ, թե արդյոք նշված ժամանակաշրջանում կարաս և խեցգետին կենդանատեսակների համար սահմանվում է անսահմանափակ արդյունագործական որսի չափաքանակներ, թե արգելվում է վերջինների որսը: Ուստի երկիմաստությունից խուսափելու նպատակով առաջարկում ենք հստակեցնել այն: |  | Ընդունվել է: | |
| **3.** **Էկոնոմիկայի նախարարություն** | **01/1678** | |
| **03.02.2023թ.** | |
| Նախագծի վերնագրում «Հանրապետության» բառից հետո լրացնել «կառավարության» բառը՝ համաձայն «Նորմատիվ իրավական ակտերի մասին» ՀՀ օրենքի: |  | Ընդունվել է: | |
| **4. Պետական եկամուտների կոմիտեն** |  | **01/3-4/6747** | |
|  | **03.02.2023թ.** | |
| Առաջարկություններ չկան: |  |  | |
| **5.** **Գեղարքունիքի մարզպետարան** |  | **01//0683** | |
|  | **30.01.2023թ.** | |
| Նախագծում նշված նոյեմբերի 15–ից հունվարի 20-ը նախաձվադրային-ձվադրման ժամանակահատվածը առաջարկվում է փոխարինել նոյեմբերի 20-ից հունվարի 25-ը։ |  | Չի ընդունվել, քանի որ արգելքի ժամկետն առաջարկում է ԳԱԱ «Կենդանաբանության և հիդրոէկոլոգիայի գիտական կենտրոն» ՊՈԱԿ-ը: | |
| **6. Բնապահպանության և ընդերքի տեսչական մարմին** |  | **01/011/9/373** | |
|  | **01.02.2023թ.** | |
| Դիտողություններ և առաջարկություններ չունի: |  |  | |
| **7. Սննդամթերքի անվտանգության տեսչական մարմին** |  | **03/06.1/1423** | |
|  | **30.01.2023թ.** | |
| Առարկություններ և առաջարկություններ չկան: |  |  | |
| **8. ԳԱԱ «Կենդանաբանության և հիդրոէկոլոգիայի գիտական կենտրոն» ՊՈԱԿ** |  | **2459-23** | |
|  | **30.01.2023թ.** | |
| Որոշման նախագծի «Հայաստանի Հանրապետության 2022 թվականի սեպտեմբերի 29-ի N1520-Ն որոշման մեջ փոփոխություն կատարելու մասին» վերնագրում բացակայում է «Կառավարության» բառը, այն անհրաժեշտ է ավելացնել: |  | Ընդունվել է: | |
| Որոշման նախագծի հավելված N 1 աղյուսակի 2-րդ կետում նշված է, որ «2023 թվականի համար Սևանա լճում կարաս և խեցգետին կենդանատեսակների համար արդյունագործական որսի չափաքանակ չի սահմանվել»: Հիմք ընդունելով ՀՀ Շրջակա միջավայրի հետ ՀՀ ԳԱՍ Կենդանաբանության և հիդրոէկոլոգիայի գիտական կենտրոնի միջև կնքված պայմանագրի շրջանակներում կատարված հետազոտությունների արդյունքները, ՀՀ Կառավարության որոշման նախագծի աղյուսակ 1-ի երկրորդ կետում առաջարկում ենք կատարել հետևյալ փոփոխությունը.  ձևակերպումը խմբագրել հետևյալ կերպ «2023 թվականի համար Սևանա լճում կարաս ձկնատեսակի համար սահմանել անսահմանափակ որսի չափաքանակ» և «Հաշվի առնելով Սևանա լճում խեցգետնի արդյունագործական պաշարի բացակայությունը, 2023թ. արգելել խեցգետնի որսը լճում»: |  | Ընդունվել է մասնակի:  Կարասը հանդիպում է լճի ափամերձ տարածքներում, որպես կանոն կարասի արդյունագործական որսը իրականացվում է ձգովի ուրկանով: Նույն վայրերում գարնան ամիսներին հանդիպում է սիգի մանրաձուկը իսկ աշնանը սիգի նախաձվադրման և ձվադրման վտառը: Ուստի կարասի որսը իրականացնելիս հնարավոր է որսել մեծ քանակի սիգ: Միաժամանակ հաշվի առնելով, որ սիգի արդյունագործական որսի պիլոտային ծրագիրը գտնվում է փորձնական շրջանում կարասի արդյունագործական որսի թույլտվությունը կավելացնի խնդիրներ հաշվառման, հսկողության և վերահսկողության ընթացքում:  Խեցգետնի որսի արգելքի առաջարկը ընդունվել է: | |
| Որոշման նախագծի հավելված N 1 աղյուսակի 3-րդ կետում նշված է, որ «Սիգի որսն իրականացվում է Սևանա լճի ամբողջ տարածքով, ափից առնվազն 500 մ հեռավորության վրա»:  Համաձայն Հայաստանի Հանրապետության կառավարության 2002 թվականի մայիսի 30֊ի «Սևան» ազգային պարկ» պետական հիմնարկը վերակազմակերպելու, «Սևան» ազգային պարկի կանոնադրությունը հաստատելու մասին» N 927-Ն որոշման Հավելված N 1-ով հաստատված «Սևան» ազգային պարկի կանոնադրության «Պարկի տարածքը, համաձայն Հայաստանի Հանրապետության կառավարության 2007 թվականի հունվարի 18-ի N 205-Ն որոշմամբ հաստատված «Սևան» ազգային պարկի 2007-2011 թվականների կառավարման պլանի, բաժանվում է հետևյալ տարածքագործառնակաև գոտիների'   1. արգելոցային' ընդգրկում է «Արտանիշի», «Նորաշենի», «Լիճք-Արգիչի» և «Գիլլի» արգելոցները,   Պարկի արգելոցային գոտիների պահպանության ոեժիմի առանձնահատկություններից են'  1) «Արտանիշ» արգելոցում գիհի բազմապտուղ, գիհի գարշահոտ, գիհի կազակական տեսակների բնական միջավայրի և դրա բաղադրիչների, ինչպես նաև կենդանիների' գորշ արջի, այծյամի, վարազի, բեզոարյաև այծի, ազնվացեղ եղջերուի միգրացիայի միջանցքի պահպանությունը.  2) «Նորաշենի» արգելոցում հայկական արծաթափայլ որորի բնակության միջավայրի պայմանների պահպանությունը.  3) «Լիճք-Արգիչի» արգելոցում հանքային աղբյուրների, բարձրակարգ ջրային բուսականության բնական պայմանների, Սևանի իշխանի, Սևանի բեղլուի, Սևանի կոզակի էնդեմիկ ձկնատեսակների բնական զարգացումն ու ձվադրումն ապահովող ուղիների պահպանությունը.  4) «Գիլլի» արգելոցում բնական ճահճուտների, բարձրակարգ ջրային բուսականության բնական պայմանների, Սևանի իշխանի, Սևանի բեղլուի, Սևանի կողակի էնդեմիկ ձկնատեսակների բնական զարգացումն ու ձվադրումն ապահովող ուղիների պահպանությունը.  5) թոչուններին աղմուկով (ձայնային ազդանշաններ, կրակոցներ և այլն) չանհանգստացնելը, թռչունների ձվադրավայրերի պահպանությունը.  6) բնության, պատմության և մշակույթի հուշարձանների պահպանությունը.  7) ճանաչողական զբոսաշրջության համար միայն սահմանված երթուղիների օգտագործումը.  8) հրդեհածին գործունեության բացառումը (այգ թվում' խարույկ վառելը).  9) պոմպակայանների կառուցման և շահագործման բացառումը:»  Հաշվի առնելով վերը նշված արգելոցային գոտիների պահպանության ռեժիմի առանձնահատկությունները, առաջարկում ենք վերանայել որոշման նախագծի հավելվածի N 1 աղյուսակի 3-րդ կետը և խմբագրել հետևյալ բովանդակությամբ «Սիգի որսն իրականացվում է Սևանա լճի ամբողջ տարածքով, ափից առնվազն 500 մ հեռավորության վրա՝ բացառելով ազգային պարկի արգելոցային գոտիների ջրային տարածքները» : |  | Ընդունվել է | |
| **9. Արդարադատության նախարարություն** |  | **//12303** | |
|  | **14.03.2023թ.** | |
| 1. Նախագիծը պետական-իրավական փորձաքննության ենթարկելու նպատակով Հայաստանի Հանրապետության արդարադատության նախարարություն է ներկայացվել 2023 թվականի փետրվարի 20-ին, ուստի պարզ չէ, թե ինչպե՞ս է Նախագծով Սևանա լճում կենդանական պաշարների օգտագործման մասին պայմանագրերի գործողության ժամկետի սկիզբ սահմանվում 2023 թվականի փետրվարի 15-ը: |  | Ընդունվել է | |
| 2. Հայաստանի Հանրապետության կառավարության 2022 թվականի սեպտեմբերի 29-ի N 1520-Ն որոշման հավելվածի N 1 աղյուսակի 7-րդ կետում նշված է հետևյալը՝  *«Սևանա լճում կենդանական պաշարների օգտագործման մասին պայմանագրերի գործողության ժամկետ սահմանել ՀՀ գիտությունների ազգային ակադեմիայի ուսումնասիրությունների արդյունքում ձեռք բերված տվյալների համաձայն*»։  Տվյալ պարագայում պարզ չի դառնում, թե մինչև սույն Նախագծի ընդունումը կնքված Սևանա լճում կենդանական պաշարների օգտագործման մասին պայմանագրերի վրա արդյո՞ք տարածվելու է Նախագծում նշված վերոնշյալ ժամկետը, թե՝ ոչ: |  | Չի ընդունվել է:  Կնքված պայմանագրերում հստակ նշվում է արդյունագործական որսի ժամկետը, հետևաբար մինչև սույն Նախագծի ընդունումը կնքված Սևանա լճում կենդանական պաշարների օգտագործման մասին պայմանագրերի վրա չի ազդում: | |